recursal/SuperWikiNEXT-32B huggingface dataset:
சித்த ரகசியம் (நூல்)

நோய் வராமல் உடலைக் காப்பது, நோய் தீர்க்கும் மூலிகைகள், பத்திய முறைகள், வர்ம மருத்துவம், யோகமுறைகள் என அனைத்தையும் எளிமையாகச் சொல்லும் இந்த சித்த ரகசியம் நூல்(ISBN 978-81-8368-208-1 பிழையான ISBN) சித்த மருத்துவப் பெருமைகளையும் சேர்த்து அளிக்கும் நூலாக 104 பக்கங்களுடன் இந்திய மதிப்பில் ரூபாய் 50 எனும் விலையில் வெளியிடப்பட்டுள்ளது.

நூலாசிரியர்
-----------

சித்த மருத்துவத் துறையில் பட்டமேற்படிப்பு படித்து அரசு மருத்துவராகப் பணியாற்றி வருகிறார் இந்நூலாசிரியர் மருத்துவர்.பி.சுகுமாரன்.

பொருளடக்கம்
-----------

1. சித்த மருத்துவம் அறிமுகம்
2. சித்த மருத்துவத்தின் அடிப்படை
3. நோய் நீக்கும் மூலிகைகள்
4. வர்ம மருத்துவம்
5. காயகற்பம்
6. யோக முறைகள்
7. சிறப்பு மூலிகைகள்

எனும் 7 தலைப்புகளில் எளிமையான நடையில் சித்த மருத்துவம் குறித்து இந்த நூலில் பல தகவல்கள் வழங்கப்பட்டுள்ளன.

### சித்த மருத்துவம் அறிமுகம்

சித்த மருத்துவம் குறித்து அறிமுகம் செய்யப்பட்டுள்ள இப்பகுதியில் அட்டாங்க யோகம், சித்தர்களின் பேராற்றல்கள், சித்த மருந்துப் பிரயோகங்கள் போன்றவை விளக்கப்பட்டுள்ளன.

### சித்த மருத்துவத்தின் அடிப்படை

உயிர்த் தாது, வளி(வாதம்), அழல்(பித்தம்), ஐயம்(கபம்) போன்றவை விளக்கப்பட்டு வாத, பித்த, கப் உடலைக் கொண்டவர்களின் உடல் அமைப்பு முறைகள், அவர்களது பழக்க வழக்கங்கள், விருப்பங்கள், வெறுப்புகள் குறித்தும் விளக்கப்பட்டுள்ளன. மேலும் அறுசுவைகளின் செயல்களைத் தெரிவித்து, அதன் அதிகரிப்பாலும் குறைவாலும் ஏற்படும் விளைவுகள் சொல்லப்பட்டு நோயாளிகளைப் பரிசோதிக்கும் முறை, மருந்துகள், பத்தியம் ஆகியவை குறித்தும் விளக்கமளிப்பட்டிருக்கிறது. அன்றாட வாழ்க்கையில் வரும் பொதுவான சில நோய்களுக்கான அறிகுறிகளும், அதற்கான கைமுறை மருந்துகளும் தெரிவிக்கப்பட்டுள்ளன.

### நோய் நீக்கும் மூலிகைகள்

சில நோய்களின் பெயர்களைத் தலைப்பாகக் கொண்டு அந்நோய்க்கான எளிமையான மருந்துகள் சொல்லப்பட்டுள்ளன.
sidha

### வர்ம மருத்துவம்

இத்தலைப்பில் கழுத்துக்கு மேலே முன்புறம் உள்ள 26 வர்மங்கள், கழுத்துக்குக் கீழே, பிறப்புறுப்புக்குக் கீழ் வரை மார்புப்புறம் உள்ள 34 வர்மங்கள், கழுத்துக்கு மேலே, பின்புறம் உள்ள 11 வர்மங்கள், கழுத்துக்குக் கீழே, பிறப்புறுப்புக்குக் கீழ் வரை முதுகுப்புறம் உள்ள 16 வர்மங்கள், கையில் முன்பக்கம் உள்ள 10 வர்மங்கள், காலில் உள்ள 11 வர்மங்கள் என வர்மம் குறித்து படத்துடன் சிறு குறிப்புகள் அளிக்கப்பட்டுள்ளன.

### காயகற்பம்

காயகற்பம் எனும் மருந்துகள் குறித்த விளக்கம் இப்பகுதியில் தரப்பட்டுள்ளன.

### யோக முறைகள்

பலவகையான யோகங்கள் குறித்து சிறு படங்களுடன் சிறிய விளக்கமும் அளிக்கப்பட்டுள்ளன.

### சிறப்பு மூலிகைகள்

இந்தியாவிலிருந்து வெளிநாடுகளுக்கு ஏற்றுமதியாகும் சில மூலிகைகள் குறித்து தெரிவிக்கப்பட்டு அதற்கான விளக்கமும் தரப்பட்டுள்ளன. 

- தமிழ் மருத்துவம் எனப் போற்றப்படும் சித்த மருத்துவம் குறித்து எளிமையாகச் சொல்லப்பட்டுள்ள நூல் இது.

வெளி இணைப்புகள்
---------------

* முத்துக்கமலம் இணைய இதழில் வெளியான "சித்த ரகசியம்" நூல் குறித்த புத்தகப் பார்வை பரணிடப்பட்டது 2009-11-25 at the வந்தவழி இயந்திரம்
**யாங் டி பெர்துவான் மூடா** (ஆங்கிலம்: *Crown Prince*; மலாய்: *Yang di-Pertuan Muda* அல்லது *Putera Mahkota*) என்பது மலாய் தீவுக்கூட்டத்தின் 9 மாநிலங்களின் பாரம்பரிய ஆட்சியில், அரச முடியாட்சியின் அரியணைக்குத் தகுதி பெறும் ஓர் ஆண் வாரிசைக் குறிக்கும் பதவிப் பெயர் ஆகும். இதை **பட்டத்து இளவரசர்** என்றும் குறிப்பிடுவது வழக்கம்.

உலகளாவிய நிலையில் அரியணைக்குத் தகுதி பெறும் ஓர் ஆண் வாரிசை *கிரீடத்து இளவரசர்* அல்லது *பரம்பரை இளவரசர்* அல்லது *பட்டத்து இளவரசர்* என்றும்; இந்தப் பட்டத்திற்கு தகுதி பெறும் ஒரு பெண்ணை *கிரீடத்து இளவரசி* (*Crown Princess*) அல்லது *பட்டத்து இளவரசி* என்றும் அழைப்பது வழக்கம். 

முந்தைய வரலாற்றுக் காலங்களில், பட்டத்து இளவரசர் பாணியில் இருக்கும் ஒரு நபரின் மனைவியையும் பட்டத்து இளவரசி என்று அழைப்பது உண்டு. பட்டத்து இளவரசர் எனும் வார்த்தை, ஒரு சிம்மாசனத்திற்கான முதல் வரிசையில் (*First-in-line*) இருக்கும் நபரைக் குறிப்பிடும் சொல்லாகப் பயன்படுத்தப்பட்டு உள்ளது.

மலேசியாவில் பயன்பாடு
--------------------

* ஜொகூர் – துங்கு மக்கோத்தா (*Tunku Mahkota*)
* கெடா – ராஜா மூடா (*Raja Muda*)
* கிளாந்தான் – துங்கு மக்கோத்தா (*Tengku Mahkota*)
* நெகிரி செம்பிலான் – துங்கு பெசார் (*Tunku Besar*)
* பகாங் – துங்கு மக்கோத்தா (*Tengku Mahkota*)
* பேராக் – ராஜா மூடா (*Raja Muda*)
* பெர்லிஸ் – ராஜா மூடா (*Raja Muda*)
* சிலாங்கூர் – ராஜா மூடா (*Raja Muda*)
* திராங்கானு – யாங் டி பெர்துவான் மூடா (*Yang di-Pertuan Muda*)

மேற்கோள்கள்
-----------

மேலும் காண்க
------------

* யாங் டி பெர்துவான் பெசார்
* மலேசிய மாநிலங்களின் தலைவர்கள்
* யாங் டி பெர்துவா நெகிரி

வெளி இணைப்புகள்
---------------
திருவதிட்டக்குடி வைத்தியநாத சுவாமி ஆலயம்
========================================

கடலூா் மாவட்டம், திட்டக்குடி வட்டம், திட்டக்குடியில் இக்கோயில் அமைந்துள்ளது.
புண்ணிய நதிகளில் ஒன்றான யமுனா நதிக்கு ஒப்பான "தென்யமுனை" என்று போற்றப்படும் வெள்ளாற்றின் வடகரையில் அமைந்துள்ள திருத்தலமே "திட்டக்குடி" என்னும் பேரூராகும். இத்திருத்தலம் முன்னாளில் வதிட்ட முனிவா் வசித்ததால் "திருவதிட்டக்குடி" என்று வழங்கப்பட்டு, இந்நாளில் திட்டக்குடி என்று வழங்கபடுகிறது. இத்திருத்தலம் சென்னை - திருச்சி நெடுஞ்சாலையில் அமைந்துள்ள தொழுதூா் என்ற ஊாிலிருந்து கிழக்கே 16 மைல் தொலைவில் உள்ளது. விழுப்புரம் - திருச்சி ரயில் பாதையில் அமைந்துள்ள பெண்ணாடம் ரயில்வே நிலையத்தில் இருந்து மேற்கே 12 மைல் தொலைவில் அமைந்துள்ளது. விருத்தாசலத்திலிருந்து திட்டக்குடிக்கு அடிக்கடி பேருந்து வசதி உள்ளது.

திருதல புராண வரலாறு
===================

முற்காலத்தில் பிரம்மதேவனின் மகனாகிய வசிஸ்ட முனிவா் இங்கிருந்த வேங்கை வனத்தில் வந்து தங்கி இருந்து தவம் செய்து வந்தாா். கற்புக்கரசியான அருந்ததியை மணந்து இல்லறமாகிய நல்லறத்தை வளா்த்து வந்தாா். அவரது ஆசிரமத்தில் "காமதேனு" என்ற வான்சுரபி தோன்றி வளா்ந்து வந்தது. ஒரு நாள் அது மேய்சசலுக்குச் சென்ற போது, ஓாிடத்தில் அதன் கால்குளம்பு பட்டு, ஒரு புற்றில் மேல் இருந்து இரத்தம் பெருகி வருவதைக் கண்டு மயங்கியது. அந்த இரத்தப்பெருக்கை குறைக்க அதன்மீது தன்பாலைச் சுரந்து கொண்டு நின்றது. இதனை அறிந்த வசிட்ட முனிவா் அங்கு சென்ற போது, அது ஒரு சுயம்பு லிங்கம் என்பதனை அறிந்து கொண்டாா். அவா் காமதேனுவிடம் அந்த லிங்கத்திற்கு ஓா் ஆலயம் அமைக்கக் கூறினாா். அதன்படியே காமதேனுவும் அந்த சுயம்பு லிங்கத்திற்கு ஓா் ஆலயம் கட்டியது. அதுவே ஆலயத்தில் தற்போதும் உள்ள கா்ப்பககிரகம் ஆகும். ஆலயத்தில் உள்ள நடராஜா் சன்னிதியின் வெளிப்புறம், மேல் பாகத்தில் காமதேனு சிவலிங்கத்தின் மேல் பால் சொாிந்த நிலையில் நிற்பதைச் சிறிய புடைப்புச் சிற்பமாக அமைத்துள்ளனா்.


குடமுழுக்கு விழா

2015 சனவாி 26 ஆம் நாள் நெடுநாட்களுக்குப் பிறகு குடமுழுக்கு விழா நடைபெற்றது.


1. ↑  யஜீா்வேதி சீனிவாச அய்யா் (2008). *திருவதிட்டக்குடி சிவத்தல புராணம்*. சபாநாயகம் பிாிண்டா்ஸ் சிதம்பரம். பக். 208.
2. ↑  ஏ.எம்.ஆா் (டிசம்பா் 2014). "தேவா்களுக்கும் கிடைத்தற்காிய திட்டக்குடி திருத்தலம்". *குமுதம்*: 32. doi:12.12.2014.
3. ↑  "திட்டக்குடி சிவன் கோயில் குடமுழுக்கு விழா". தினமலா். 27 சனவாி 2015.
**அரசு ஆண்கள் மேல்நிலைப் பள்ளி கீரனூர்** (*Government Boys Higher Secondary School, Keeranur*) இந்தியாவின் தமிழ்நாடு மாநிலத்திலுள்ள புதுக்கோட்டை மாவட்டம், குளத்தூர் தாலுகாவில் புதுக்கோட்டை- திருச்சி செல்லும் வழியில் புதுக்கோட்டையிலிருந்து 25 கி.மீ தொலைவில் அமைந்துள்ளது.

நிர்வாகம்
---------

இப்பள்ளி தமிழ்நாடு அரசு பள்ளிக்கல்வித் துறையின் கீழ் செயல்படுகிறது. இதன் நிர்வாகப்பொறுப்பை மாவட்ட அளவில் புதுக்கோட்டை மாவட்ட முதன்மைக் கல்வி அலுவலர் கவனிக்கிறார்.

மாணவர்கள் மற்றும் ஆசிரியர்கள்
-----------------------------

இப்பள்ளியில் 2016-17 கல்வியாண்டின்படி 700 க்கும் மேற்பட்ட மாணவர்கள் படிக்கின்றனர். 1 தலைமையாசிரியர், 12 பட்டதாரி ஆசிரியர்கள், 14 முதுநிலை பட்டதாரி ஆசிரியர்கள், 2 இடைநிலையாசிரியர்கள், 2 உடற்கல்வியாசிரியர்கள் மற்றும் அலுவலக பணியாளர்கள் பணியாற்றி வருகின்றனர்.

தேர்ச்சி விவரம்
---------------

12-ஆம் வகுப்பில் 2015-16-ஆம் கல்வியாண்டு முதல் மாணவர்கள் 1000க்கும் மேற்பட்ட மதிப்பெண்களை பெற்று பெருமை சேர்த்து வருகின்றனர். பொதுத் தேர்வு தேர்ச்சி விகிதத்தில் 2015-16-இல் புதுக்கோட்டை மாவட்டத்தில் உள்ள ஆண்கள் மேல்நிலைப் பள்ளிகளில் முதலிடம் பெற்றது இப்பள்ளி. கடந்த ஆண்டு (2016-17) 10-ஆம் வகுப்பு பொதுத் தேர்வில் 98% மாணவர்கள் தேர்ச்சி பெற்றனர் என்பது குறிப்பிடத்தக்கது. இங்கு கணினிகள் போன்ற தொழில்நுட்பம் கொண்டு பாடம் கற்பிக்கப்படுகிறது. கலை, பேச்சு, மற்றும் பிற துறைகளிலும் இப்பள்ளி மாணவர்கள் பரிசு பெற்றுள்ளனர். மாவட்ட அளவில் நடைபெற்ற தடகள போட்டியில் கீரனூர் அரசு ஆண்கள் மேல்நிலைப்பள்ளி மாணவர்கள் பல்வேறு போட்டிகளில் கலந்து கொண்டு மாநில அளவில் நடைபெறும் போட்டிகளில் கலந்து கொள்கின்றனர்.

மேற்கோள்கள்
-----------

1. ↑
2. ↑  தினத்தந்தி (2022-10-31). "கீரனூர் அரசு பள்ளி மாணவர்கள் சாதனை". *www.dailythanthi.com*. 2022-12-25 அன்று பார்க்கப்பட்டது.
ஆசிரம‌ நுழைவுவாயில்
**யோகி ராம்சுரத்குமார் ஆசிரமம்**  திருவண்ணாமலையில் அமைந்துள்ளது யோகி ராம்சுரத்குமார் ஆசிரமம் ஆகும். இவ்விடம் திருவண்ணாமலையில் ரமணர் ஆசிரமம் அருகே செங்கம் சாலை எனுமிடத்தில் அமைந்துள்ளது. இந்த ஆசிரமத்தின் பிரதான மண்டபம் 1994 பிப்ரவரி 26 இல் சுவாமி சச்சிதானந்த மகராஜ் என்பவரால் திறக்கப்பட்டுள்ளது.

சமாதி கோயில்
------------

யோகி ராம்சுரத்குமார் 20 பிப்ரவரி 2001 இல் இறந்தார். இந்த ஆசிரமத்தில் அவரது ஜீவ சமாதி கோயில் அமைந்துள்ளது. சமாதிமேல் சிவலிங்க திருமேனி வைக்கப்பட்டுள்ளது. லிங்கத்தினை பார்த்தவாறு நந்தி சிலை வடிவமைக்கப்பட்டுள்ளது.

சிலைகள்
-------

பிரதான‌ நுழைவுவாயில்
ஆசிரமத்தின் பிரதான‌மண்டபத்தில் 'கலாசாகரம் ராஜகோபால்' என்பவரால் வடிவமைக்கப்பட்ட யோகி ராம்சுரத்குமார் நின்ற வடிவில் உள்ள சிலை உள்ளது. இச்சிலையை யோகி ராம்சுரத் குமார் 1996 இல் பிரதிஷ்டை செய்துள்ளார்.

குடிலில் யோகி ராம்சுரத்குமார் அமர்ந்து ஆசி வழங்கும் வடிவில் மெலுகு பைபர் சிலை அமைக்கப்பட்டுள்ளது.

வாகனம் மற்றும் பொருட்கள்
------------------------

யோகி ராம்சுரத்குமார் இறுதியாக பயன்படுத்திய மகிழுந்து வாகனமும், அவரது மருத்துவ உடைகள், உபகரணங்கள், இறக்கும் போது படுத்திருந்த கட்டில் போன்றவை பக்தர்களின் பார்வைக்கு வைக்கப்பட்டுள்ளன.  இந்த இடம் ஸித்தி ஸ்தலம் என அழைக்கப்படுகிறது.

ஆசிரமத்தின் நுழைவுவாயிலுக்கு பிறகு கங்கா, யமுனா, சரஸ்வதி, யோகிராம் போன்ற பெயர்களில் பக்தர்கள் தங்கும் விடுதிகள் உள்ளன.

யோகி பள்ளி
----------

ஆசிரமத்திற்குள் யோகி ராம்சுரத்குமார் வித்யாலயா பள்ளி உள்ளது. இங்கு ஐந்தாம் வகுப்பு வரை மாணவர்களுக்கு கல்வி கற்பிக்கப்படுகிறது.

இலவச மருத்துவ முகாம்
--------------------

ஒவ்வொரு மாதமும் இரண்டாவது ஞாயிறு அன்று இலவச மருத்துவ முகாம் ஆசிரமத்தில் நடத்தப்படுகிறது. இந்த சேவையை 1999 இல் யோகி ராம்சுரத்குமார் தொடங்கி வைத்தார்.

ஆசிரமத்திற்குள் உள்ளவை
----------------------

* மிதியடிகள் பாதுகாப்பகம்
* நூல்கள் மற்றும் காணொளி தட்டுகள் விற்பனையகம்
* அலுவலகம்
* கீர்த்தி ஸ்தம்பம்
* தியாயனக்குடில்
* நூலகம்
* கோசாலை
* அன்னதானக் கூடம்
* மா தேவகி வேத பாடசாலை
*

கிரிவலப் பாதை
-------------

ஆசிரமத்தினை சுற்றிவர பாதை அமைக்கப்பட்டுள்ளது. இதனை கிரிவலப்பாதை என்கின்றனர். திருவண்ணாமலை மலையை சுற்றி வர இயலாதவர்கள் இந்த ஆசிரம பாதையை சுற்றி வந்தால் கிரிவலம் சென்ற பலன் கிடைக்கும் என பக்தர்கள் நம்புகிறார்கள்.

ஆதாரங்கள்
---------

1. ↑
2. ↑
அரசு அருங்காட்சியகமும் ஓவியக் கூடமும்
அரசு அருங்காட்சியகமும் ஓவியக் கூடமும், சண்டிகார்
சண்டிகார் கட்டடக்கலை அருங்காட்சியகம், பிரிவு 10-சி
சண்டிகார் கட்டடக்கலை அருங்காட்சியகம்
**அரசு அருங்காட்சியகமும் ஓவியக் கூடமும், சண்டிகார்** *(Government Museum and Art Gallery)* இந்திய ஒன்றியப் பிரதேசமான சண்டிகாரில் உள்ள சண்டிகார் நகரத்தில் ரோசு தோட்டத்துக்கு அருகில் உள்ள 10-சி பகுதியில் உள்ளது.

வரலாறு
------

1947 ஆம் ஆண்டில் நிறுவப்பட்ட இது, உலகப் புகழ் பெற்ற கட்டிடக்கலைஞரான லீ கொபூசியே என்பவரால் வடிவமைக்கப்பட்ட 65மீட்டர் x 65மீட்டர் பரப்பளவுள்ள சதுரவடிவான கட்டிடத்தில் அமைந்துள்ளது

இந்த அருங்காட்சியகமும் ஓவியக்கூடமும் பின்வரும் பிரிவுகளையும் கொண்டுள்ளது:

* தேசிய வரலாற்று அருங்காட்சியகம்
* தேசிய உருவப்படக் கூடம்
* சண்டிகார் கட்டிடக்கலை அருங்காட்சியகம்

இந்த அருங்காட்சியகம் காப்பாட்சியர் (curator) ஒருவரின் கீழ் அருங்காட்சியக ஆலோசனைக் குழுவினரின் உதவியுடன் நிர்வகிக்கப்படுகின்றது. இங்குள்ள 10,000 க்கு மேற்பட்ட காட்சிப்பொருட்களில் பெரும்பாலானவை சிற்பங்கள், ஓவியங்கள் போன்ற இந்தியக் கலைப்பொருட்கள் ஆகும். இங்கே இரண்டு அருங்காட்சியகக் கடைகளும், ஒரு சிற்றுண்டிச் சாலையும் உள்ளன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2006-05-03 அன்று மூலம் பரணிடப்பட்டது. 2016-05-17 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2006-05-03 அன்று மூலம் பரணிடப்பட்டது. 2016-05-17 அன்று பார்க்கப்பட்டது.

இவற்றையும் பார்க்கவும்
----------------------

* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* சண்டிகார் அருங்காட்சியக இணையத்தளம் பரணிடப்பட்டது 2008-02-08 at the வந்தவழி இயந்திரம்
**யாத்ரா** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், இராமநாதபுரம் மாவட்டத்தில் இருந்து மாதம் ஒருமுறை வெளிவந்தது.

வரலாறு
------

1978 ஆகத்து மாதம் யாத்ரா இதழ் வெளிவந்தது. 'கலை சார்ந்த கருத்துக்களுக்கேயான களன்' என்று அறிவித்துக் கொண்ட இம் மாத இதழ் தன் நோக்கத்தை வெளியிட்டது. இராமநாதபுரம் மாவட்டம், திருச்சுழி அஞ்சல், பண்ணை மூன்றடைப்பு என்ற இடத்திலிருந்து வெளியான இந்த இதழின் ஆசிரியர் அல்லது ஆசிரியர் குழுவினர் யார் என்று வெளிப்படையாக கூறப்படவில்லை. 

*‘யாத்ரா' ஒரு குழுவினரின் முயற்சி என்று கூறப்பட்டு வந்த போதிலும், அதில் வெங்கட் சாமிநாதன் குரலே தொனித்துக் கொண்டிருந்தது. அவரது கருத்துக்களை, சிந்தனைகளை விருப்பு வெறுப்புக்களையே அது எடுத்துக் காட்டியது என்பதை அந்தப் பத்திரிகையின் வாசகர்கள் நன்கு உணர முடிந்தது.* என்று வல்லிக்கண்ணன் குறிப்பிடுகிறார்.

புத்தகங்களைப் பற்றியும் அபிப்பிராயங்கள் தெரிவிப்பதற்காக 'பார்வைகள்' என்ற பகுதியை கொண்டிருந்தது. இதர சிறு பத்திரிகைகளின் முக்கியமான ரசிகர்கள் கவனித்துப் படிப்பதற்கு ஏற்ற கட்டுரைகள், ஆய்வுகள் வெளிவந்தால், அவற்றை எடுத்துச் சொல்வதற்காக 'யாத்ராவின் சிபாரிசு' என்றொரு பகுதியை இது வளர்த்தது. தமிழ்நாடு சரிவரத் தெரிந்து கொள்ளாத படைப்பாளிகள், ஆய்வாளர்களையும், அவர்களது சாதனைகளையும் தன் வாசகர்களின் கவனத்துக்குக் கொண்டுவர இந்த இதழ் பாடுபட்டது. பேராசிரியர் எஸ். வையாபுரிப்பிள்ளை பற்றிய சிறப்புக் கட்டுரை, ப. வ. இராமசாமி ராஜு என்ற நாடகாசிரியர் பற்றியும், அவரது பிரதாயசந்திர விலாசம் நாடகம் பற்றியும் அறிமுகக் கட்டுரைகள், 'ஆண்டி' என்ற புனைபெயரில் நாடகங்களும், நாடகக் கலை பற்றிய ஆய்வுரைகளும் எழுதிய வி. ராமசுப்பிரமணியம் பற்றிய சிறப்பிதழ் (31-32-33) வெளியிட்டது.

ந. முத்துசாமி, செ. ரவீந்திரன், ஜெயராமன், ஆர். ரவீந்திரன் முதலியோர் 'யாத்ரா' வில் அதிகம் எழுதினார்கள். தெருக்கூத்து, கணியான் ஆட்டம், தோற்பாவைக்கூத்து, மெலட்டுர் பாகவத மேளாநாட்டிய நாடகம் பற்றி ஆதாரபூர்வமான கட்டுரைகள் வெளியாகின. 'கணியான் ஆட்டம்' பற்றி எழுதிய அ. கா. பெருமாள் 'நாட்டுப்புற வழிபாடுகள் நம்பிக்கைகள்' குறித்து ஆய்வாக இயக்கி அம்மன் பற்றி விரிவான கட்டுரை எழுதினார். ஒரு இதழ் (மார்ச்-ஏப்ரல் 1980 ) தெருக்கூத்து சிறப்பிதழ் ஆக வெளிவந்தது.

மேலும் இந்த இதழ் நவீன நாடகத்திலும் கருத்து செலுத்தியது. ந. முத்துசாமியின் நாடகங்கள் பற்றிய கருத்துகளையும், முத்துசாமியின் புதிய நாடகங்களையும் வெளியிட்டது. 

பல சிற்றிதழ்களைப் போல காலம் தவறி வந்து கொண்டிருந்த யாத்ரா 1983இல் பல மாதங்கள் வெளியிடப்படாமல் இருந்த நிலையில் திசம்பரில் திடீரென்று திரு. வி. க. பற்றிய சிறப்பிதழாக விளங்கியது. ஓவியர் ஆதிமூலம் தீட்டிய சித்திரம் ஒன்றை அட்டைப் படமாகக் கொண்ட இந்த இதழ் வெளியானது. 'மற்றுமோர் காந்தி' என்ற தலையங்கம். 'திரு. வி. க. வாழ்க்கைக் குறிப்புகள்' நூலிலிருந்து பல தகவல்கள், 'பின்னோக்கிய மறுபார்வையில் திரு. வி. க.' என்று செ. ரவீந்திரன் எழுதிய கட்டுரை ஆகியவை அதில் வெளியாயின.

1978இல் துவக்கப்பட்ட யாத்ரா 1986 வரை தொடர்ச்சியாகவும் இடைவெளியோடும் வெளிவந்தது.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 175–183. 13 நவம்பர் 2021 அன்று பார்க்கப்பட்டது.
2. ↑  "வெங்கட்சாமிநாதனின் விமரிசனப் பயணம்" (ஆங்கிலம்). 2022-01-28 அன்று பார்க்கப்பட்டது.
**யாங்மிங்சன் தேசிய பூங்கா** (*Yangmingshan National Park*) என்பது தைவான் நாட்டின் தாய்பெய் நகரம் மற்றும் புது தைபெய் நகரம் ஆகிய இரண்டு நகரங்களுக்கு மத்தியில் அமைந்திருக்கும் அந்நாட்டின் ஒன்பது தேசிய பூங்காக்களுள் ஒன்றாகும். தைபெய் நகரத்தை சேர்ந்த பெய்ட்டு (Beitou) மற்றும் சிலின் (Shilin) மாவட்டங்களின் சில பகுதிகளும், புது தைபெய் நகரத்தை சேர்ந்த வண்லி (Wanli), ஜின்ஷன் (Jinshan) மற்றும் சன்ஷு (Sanzhi) மாவட்டங்களின் சில பகுதிகளும் இப்பூங்காவில் அடங்கும். இங்கு செர்ரி பூக்கள் (cherry blossoms), வெப்ப நீரூற்றுகள் (hot springs), சல்பர் படிவுகள் (sulfur deposits), fumaroles, கொடிய பாம்புகள், மற்றும் அழகிய மலை நடைப்பயண பாதைகள் ஆகியவைகள் மிகவும் பிரபலமானவை. குறிப்பாக, தைவான் நாட்டின் தைவான் மிக உயரமான எரிமலையாக கருதப்படும் ஏழு நட்சத்திர மலை (Seven Star Mountain, Qixing Mountain) இங்குதான் அமைந்துள்ளது.

மேற்கோள்கள்
-----------

1. ↑  "各國家公園基本資料表" (PDF) (Chinese). Construction and Planning Agency, Ministry of the Interior, R.O.C.(Taiwan). June 6, 2014. October 23, 2014 அன்று பார்க்கப்பட்டது.CS1 maint: Unrecognized language (link)
[*தொடர்பிழந்த இணைப்பு*]
கணினியியலும் தகவல் அறிவியலும் **மெய்ப்பொருளியம்** (Ontology) ஒரு குறிப்பிட்ட ஆய்வுப் பொருள் அரங்கத்தின் (particular problem domain's) உருமாதிரியாக்க மூலங்களை (representational primitives) வரையறை செய்கின்றது. பொதுவாக இந்த உருமாதிரியாக்க மூலங்கள் வகுப்புகள் (classes/types/sets), பண்புகள் (properties/attributes) மற்றும் உறவுகள் (relationships) ஆகும். உருமாதிரியாக்க மூலங்களின் வரையறைகள், அவற்றின் பெயர்களை, பொருளை, அவற்றுக்குரிய கட்டுப்பாடுகளை, அவை எப்படி ஏரண முறையில் பயன்படுத்தப்படும் என்பதை வரையறை செய்யும்.

செயற்கை அறிவுத்திறன், பொருளுணர் வலை, தொகுப்புப் பொறியியல், நூலகவியல், நல தகவலியல் உட்பட்ட துறைகள் மெய்பொருளியங்களை உருவாக்கி, அத் துறைகளில் சிக்கல் தீர்வுக்குப் பயன்படுத்துகின்றன.

கூறுகள்
-------

பல மெய்பொருளியங்களின் கட்டமைப்புக்கள் ஒத்த கூறுகளைக் கொண்டுள்ளன. பின்வரும் கூறுகள் பரவலாகப் பயன்படுத்தப்படுகின்றன.

* தனியன்கள் - Individuals
* வகுப்புகள் - Classes/Types/Sets
* பண்புகள் - Properties/Attributes
* உறவுகள் - Relations
* செயற்கூற்று குறிச்சொற்கள் - Functional terms
* கட்டுப்பாடுகள் - Restrictions
* விதிகள் - Rules
* அடிக்கோள்கள் - Axioms
* நிகழ்வுகள் - Events

துறைகள் வாரியாக மெய்ப்பொருளியங்கள்
----------------------------------

* உயிரியல் - Open Biomedical Ontologies - OBO Foundry
* வேளாண்மையியல் - AGROVOC
* பண்பாட்டு மரபுரிமை -CIDOC Conceptual Reference Model

மேற்கோள்கள்
-----------

1. ↑  Ling Liu and M. Tamer Özsu (Eds.) (2008). "Ontology". *The Encyclopedia of Database System*. Springer-Verlag. 25 செப்டம்பர் 2016 அன்று பார்க்கப்பட்டது.CS1 maint: extra text: authors list (link)
இரசிகமணி **கனக செந்திநாதன்** (நவம்பர் 5, 1916 - நவம்பர் 16, 1977) ஈழத்து எழுத்தாளரும், தமிழறிஞரும் ஆவார். சிறுகதைகள், புதினங்கள், கட்டுரைகள் எனப் பல்துறைகளில் தன் திறமையை வெளிக்காட்டியவர். 1939 முதல் உபகுப்தன், பரிதி, செவ்வேல், வேல், பரதன் எனப் பல புனைபெயர்களிலும், கனக செந்திநாதன் என்ற பெயரிலும் எழுதி வந்தவர். *கரவைக்கவி கந்தப்பனார்* என்ற புனைபெயரில் ஈழத்துப் பேனாமன்னர்களை ஈழகேசரியில் அறிமுகம் செய்து புகழ் பெற்றார். "நடமாடும் நூல்நிலையம்" என ஈழத்து இலக்கிய உலகில் பேசப்பட்டவர். ஆசிரியராகப் பணியாற்றியவர்.

வாழ்க்கைச் சுருக்கம்
--------------------

கனக செந்திநாதனின் இயற்பெயர் திருச்செவ்வேழ். இலங்கையில் யாழ்ப்பாண மாவட்டம், குரும்பசிட்டி ஊரில் கனகசபை, பொன்னம்மா ஆகியோருக்குப் பிறந்தவர். ஆரம்பத்தில் குரும்பசிட்டி மகாதேவா வித்தியாசாலையிலும், பின்னர் திருநெல்வேலி முத்துத்தம்பி வித்தியாசாலையிலும் கல்வி கற்றார். இளமையிலேயே தந்தையை இழந்த கனக செந்திநாதன், 1937 - 38ல் திருநெல்வேலி சைவ ஆசிரிய கலாசாலையில் பண்டிதமணி சி. கணபதிப்பிள்ளையின் மாணவராகப் படித்து வெளியேறி ஆசிரியராகப் பணியாற்றினார்.

எழுத்துலகில்
------------

சிறுகதை, நாவல், நாடகம், விமரிசனம், கட்டுரை முதலான பல்துறைகளில் இவர் எழுதினார். 1939 இல் பாரதி கண்ட சகுமி பற்றி *நொள்ளைக் கதைகள் சொல்லும் கள்ளச் சகுனி* என்ற முதல் கட்டுரை ஈழகேசரியில் எழுதினார். *மன்னிப்பு* என்ற முதலாவது சிறுகதையை 1940 எழுதினார்.<ref name="chudar"> ஏராளமான நூல்களை எழுதிப் பதிப்பித்து வெளியிட்டார். யாழ் இலக்கிய வட்டத்தை உருவாக்கி வளர்ப்பதிலும் பெரும் பங்காற்றினார். ஈழகேசரி பத்திரிகையில் இவரது ஆக்கங்கள் பல வெளிவந்தன. 25 சிறுகதைகளையும் 4 புதினங்களையும், 12 நாடகங்களையும் இவர் எழுதியுள்ளார். இவற்றை விட அறிஞர்கள் பற்றிய நான்கு வரலாற்று நூல்கள், மூன்று விமர்சன நூல்கள், பல கட்டுரை நூல்களை இவர் எழுதினார். "ஒரு பிடி சோறு" என்ற இவரது சிறுகதை உருசிய மொழியில் மொழிபெயர்க்கப்பட்டது.

சமூகப் பணிகள்
-------------

குரும்பசிட்டி சன்மார்க்க சபையில் இவர் பல முக்கிய பதவிகளை வகித்து சேவையாற்றினார்.

பட்டங்கள்
---------

* 1964 மே 19 இல் கிழக்கிலங்கைத் தமிழ் எழுத்தாளர் சங்கம் "இரசிகமணி" என்ற பட்டம் வழங்கியது.
* 1969ல் அம்பனை கலைப் பெருமன்றம் "இலக்கிய செல்வர்" என்ற பட்டம் வழங்கியது.

இவரது சில நூல்கள்
-----------------

தளத்தில்  
கனக செந்திநாதன் எழுதிய
 ***நூல்கள்*** உள்ளன.

* *வெண்சங்கு* (சிறுகதைகள்)
* *ஈழத்து இலக்கிய வளர்ச்சி* (ஆய்வு)
* *வெறும் பானை* (நாவல்)
* *விதியின் கை* (நாவல்)
* *ஒருபிடி சோறு* (நாடகம்)
* *ஈழம் தந்த கேசரி*
* *கவின்கலைக்கு ஓர் கலாகேசரி*
* *கலை மடந்தையின் தவப் புதல்வன்*
* *நாவலர் அறிவுரை*
* *கடுக்கனும் மோதிரமும்*
* *திறவாத படலை*

மேற்கோள்கள்
-----------

1. ↑  கதிரொளியான் (20 நவம்பர் 1983). "வாழ்வும் மூச்சும் இலக்கியத்துக்காக வாழ்ந்த இரசிகமணி". *ஈழநாடு*.
2. 1 2 3 4  "கண்டோம் கருத்தறிந்தோம்". *சுடர்*: 8-10. சூலை 1975.
3. 1 2 3  "திரு.இரசிகமணி.கனக செந்திநாதன் அவர்கள்". குரும்பசிட்டிவெப்.கொம். 10 மே 2014 அன்று பார்க்கப்பட்டது.

வெளி இணைப்புக்கள்
-----------------

* திரும்பிப்பார்க்கின்றேன்: நடமாட முடியாத காலத்திலும் நடமாடும் நூலகமாகத் திகழ்ந்த இரசிகமணி கனகசெந்திநாதன் பரணிடப்பட்டது 2016-03-05 at the வந்தவழி இயந்திரம், லெ. முருகபூபதி
**விந்து தானம்** அல்லது **விந்துக் கொடை** (*sperm donation*) என்பது ஆண் தன் மனைவியல்லாத பெண்ணைக் கருத்தரிக்கச் செய்யத் தன் விந்தைத் தானம் தருவதாகும். இந்த விந்துவினால் பிறக்கும் குழந்தைக்கு விந்தை அளித்தவர்தான் தந்தை என்றாலும், சட்டப்படியும் பிற சடங்குகளின்படியும் கருத்தரித்த பெண்ணின் கணவரே அக்குழந்தைக்குத் தந்தையாகக் கருதப்படுவார். குழந்தையல்லாத இணையர் மட்டுமின்றி ஓரினச் சேர்க்கையாளர்களும், திருமணம் செய்து கொள்ளாத பெண்களும் இவ்வகையில் குழந்தை பெற்றுக் கொள்வர்.

தன் விந்தை கொடையளிக்க விரும்புபவர் விந்து வங்கியை நாடி கொடையளிப்பர். விந்தைப் பெற விரும்பும் இணையர் விந்தை அளித்தவரின் உடற்கட்டு, இனம், தோற்றம், திறமைகள் போன்ற பிற தகவல்களை நாடிப் பெறுவதும் உண்டு.
கருத்தரித்தல் செயற்கை முறையில் விந்தை பெண்ணின் கருப்பைக்குள் செலுத்தல் வழியும் நடைபெறும். சில நேரங்களில் அந்த ஆண் அப்பெண்ணுடன் உடலுறவு கொண்டு கருத்தரிக்கச் செய்தலும் நடைபெறும். ஆண் ஒருவர் தனியார் விந்து வங்கிகளில் தன்னுடைய விந்தைக் குறிப்பிட்ட பெண்ணுக்குத் தர அனுமதி உண்டு.

விந்தணு கொடையாளி
----------------

விந்தணு கொடையாளி என்பவர் தன் மனைவியல்லாத பெண்ணைக் கருத்தரிக்கச் செய்யத் தன் விந்தைத் தானமாகத் தருபவராவார். இவ்வாறு கொடையாகத் தரப்படும் விந்தணுவை வாங்கவும், சேமிக்கவும், விற்பனை செய்யவும் விந்தணு வங்கிகள் செயல்படுகின்றன. பெரும்பாலான வங்கிகள் 18 வயது முதல் 39 வயது வரை உள்ள ஆண்களிடமிருந்து விந்தணுவைத் தானமாகப் பெறுகின்றன.

### சட்டக் கருத்துகள்[]

விந்தணு கொடையாளிகள் முறையாக மனித கருத்தரித்தல் மற்றும் கருவளவியல் ஆணையம் அங்கீகரித்த விந்தணு வங்கிகளில் விந்தணுவைக் கொடுக்க வேண்டும். இதனால் கொடையாளிகளின் விந்தணுவிலிருந்து உருவாகும் குழந்தைகளுக்கும் விந்தணு கொடையாளிகளுக்கும் பாதுகாப்பு கிடைக்கிறது.

* கொடை விந்தணு மூலம் பிறக்கும் எந்தவொரு குழந்தைக்கும் கொடையாளி சட்டப்பூர்வத் தந்தை இல்லை.
* பிறக்கும் குழந்தைக்கு எந்தச் சட்டப்பூர்வக் கடமையையும் கொடையாளி செய்ய வேண்டியதில்லை.
* குழந்தைக்கு நிதியுதவி செய்யும்படி விந்தணு கொடையாளியை நிர்ப்பந்திக்க இயலாது.
* அதுபோல குழந்தையை எப்படி வளர்க்க வேண்டும் என்பதைப் பெற்றோரிடம் கூற விந்தணு கொடையாளிக்கு எந்த உரிமையும் இல்லை.
* குழந்தையின் பிறப்புச் சான்றிதழில் விந்தணு கொடையாளியின் பெயர் இடம்பெறாது.

இந்த உரிமைச் சட்டங்கள் நாடுகளுக்கிடையே மாறுபடுகிறது.

ஆதாரங்கள்
---------

1. ↑  "Sperm donation - Mayo Clinic". *www.mayoclinic.org*. 2021-10-16 அன்று பார்க்கப்பட்டது.
2. 1 2  "Donor Sperm for Fertility Treatment | IVF Australia". *www.ivf.com.au* (ஆங்கிலம்). 2018-08-31 அன்று பார்க்கப்பட்டது.
3. ↑  Jacqueline Acker (2013). "The Case for Unregulated Private Sperm Donation". *UCLA Women's Law Journal* **20**. doi:10.5070/L3201018045. .
4. ↑  "Top U.S. Sperm Banks: Compare & Find Ideal Sperm Donor Facility Near Me". *www.ivfauthority.com*. 2021-10-16 அன்று பார்க்கப்பட்டது.
5. ↑  "Sperm donation - Mayo Clinic". *www.mayoclinic.org*. 2021-10-16 அன்று பார்க்கப்பட்டது.
| *சுவைத்திரள்* |
| --- |
|  |
| **இதழாசிரியர்** | திக்கவயல் தர்மு |
| **துறை** | நகைச்சுவை |
| **வெளியீட்டு சுழற்சி** | இரு மாதத்துக்கு ஒரு முறை |
| **மொழி** | தமிழ் |
| **முதல் இதழ்** | 1993 |
| **இறுதி இதழ்** | அக்டோபர் 2011 |
| **இதழ்கள் தொகை** | 37 |
| **வெளியீட்டு நிறுவனம்** |  |
| **நாடு** | இலங்கை |
| **வலைப்பக்கம்** |  |

**சுவைத்திரள்** ஈழத்தில் மட்டக்களப்பில் இருந்து 1993 முதல் 2011 வரை வெளிவந்த இரு மாதத் தமிழ் இதழ். இது யாழ்ப்பாணத்தில் இருந்து வெளிவந்த சிரித்திரன் மாத இதழைப் பின்பற்றி ஒரு முழு நகைச்சுவை இதழாக வெளிவந்தது. மறைந்த திக்கவயல் சி. தர்மகுலசிங்கம் இதன் ஆசிரியராக இருந்தார். நகைச்சுவைத் துணுக்குகள், கேலிச் சித்திரங்கள், அங்கதம், இடக்கு முடக்கான கேள்வி பதில்கள், நகைச்சுவை பார்வை கொண்ட அலசல்கள் என பல தரப்பட்ட நகைச்சுவை படைப்புகள் சுவைத்திரளில் வெளிவந்தன. சுவைத்திரளுக்கு ஓவியங்கள், கேலிச் சித்தரங்களை சிறீ கோவிந்தசாமி வரைந்தார். ஆசிரியர் சி. தர்மகுலசிங்கம் 2011 நவம்பரில் இறந்த பின்னர் இவ்விதழ் நிறுத்தப்பட்டு விட்டது.

கடைசியாக வந்த இதழ்- ஆவணி புரட்டாதி ஐப்பசி காலாண்டிதழாக 72 பக்கங்களுடன் வெளிவந்தது. 37 வது இதழ் என அதில் குறிப்பிடப்பட்டிருக்கிறது. பத்திரிகை பற்றிய விபரங்கள் அதில் குறிப்பிடப்பட்டிருக்கிறது. செங்கை ஆழியானின் ‘இலக்கியத்தில் சரித்திரன் காலம்’ தொடர் கட்டுரை (9), மாஸ்டர் சிவலிங்கத்தின் ‘இளமை நினைவுகள்’ (தொடர்கட்டுரை), மைசிந்திய மனிதர்கள் (கட்டுரை), கணபதிச்சித்தருடன் சிரியுங்கள். (நகைச்சுவைக் கேள்வி பதில்), நாட்டுக்கருடன் பதில்கள் (வழக்கமான கேள்வி பதில்) மற்றும் ஏராளமான நகைச்சுவை ஆக்கங்கள் இதில் இடம்பெற்றுள்ளன.

மேற்கோள்கள்
-----------

1. 1 2  தனித்துவ மனிதர் திக்கவயல் தர்மகுலசிங்கம், அன்புமணி, தினகரன் வாரமஞ்சரி, சனவரி 22, 2012
**காத்தாயி அம்மன்** என்பவர் நாட்டுப்புறத் தெய்வம் ஆவார். இவர் கையில் குழந்தையை வைத்திருப்பதைப் போன்ற தோற்றத்துடன் சிலையாக அமைக்கப்படுகிறார். இவர் குழந்தையுடன் இருப்பதால் குழந்தையம்மன் என்று அழைக்கப்படுகிறார். இவரது குழந்தையை முருகன் என்கின்றனர்.

சொல்லிலக்கணம்
-------------

காத்தாயி - காத்த + ஆயி. காக்கும் தொழிலைச் செய்வதால் காத்தாயி என்று அழைக்கின்றார்கள். முருகனின் மனைவியான வள்ளியை காத்தாயி என நம்புவோரும் உள்ளனர். இவர்கள் வள்ளி தந்தைக்காக பயிர்களை காக்கும் தொழிலை செய்தமையால் இப்பெயரை பெற்றமையாக கூறுகின்றனர்.

இவரை காத்தியாயினி அம்மன் என்றும் அழைக்கின்றனர்.

தொன்மம்
-------

காத்தாயி அம்மனின் வரலாற்றுக்கு எண்ணற்ற தொன்மக்கதைகள் உள்ளன. காத்தாயி முருகனின் மனைவியான வள்ளியென்றும், சப்த கன்னிகளில் ஒருத்தியென்றும், காத்யாயன முனிவரின் மகளென்றும் மூன்று கதைகள் உள்ளன.

பொதிகை மலையின் அடிவாரத்தில் வாழந்த விவசாயிக்கு ஏழு பெண் குழந்தைகள் இருந்தனர். அவர்கள் பருவத்தினை அடைந்தாலும், அந்த விவசாயியால் அவர்களுக்குத் திருமணம் செய்து வைக்க முடியவில்லை. இதனால் ஆற்றங்கரையில் சிவபெருமானின் வடிவமான லிங்கத்தினை மணலில் உருவாக்கி வழிபட்டனர். சிவபெருமான் வழிபோக்கனைப் போல அங்குவந்து அவர்களின் பூஜைக்கு இடையூறு செய்தார். அவர்கள் வெவ்வேறு இடங்களுக்கு சிதறிச் சென்றார்கள். சிவபெருமான் மறைந்துவிட அனைவரும் ஒன்றுகூடும் போது காத்தாயி மட்டும் குழந்தையுடன் வந்தாள். 

அக்குழந்தை யாது என வினவிய சகோதரிகளுக்கு அக்குழந்தை அந்த இளைஞன் தன்னைத் தழுவியதால் பிறந்தது என்றாள். மற்றவர்கள் நம்ப மறுத்தனர். அதனால் தன்னுடைய குழந்தையுடன் தீயில் இறங்கி தான் கூறுவது உண்மையென நிறுபித்தார். 

  

காத்யாயன முனிவர் என்வரின் மகளாகப் பிறந்தவளை காத்தாயி அம்மன் என்கின்றனர். அனைத்து உயிர்களையும் தன் குழந்தை போல காப்பதால் காத்தாயி குழந்தையுடன் இருப்பதாக கூறுகின்றார்கள்.

கோயில்கள்
---------

* வெட்டாத்தங்கரை காத்தாயி அம்மன் கோயில்
* மரத்துறை காத்தாயி அம்மன் கோயில்
* சாக்கோட்டை ஸ்ரீ காத்தாயி அம்மன் திருக்கோவில்.. திருக்கடவூர் ஸ்ரீ காத்தாயி அம்மன் கோவில்

ஆதாரங்கள்
---------

1. ↑   அருள்மிகு காத்தாயி அம்மன் திருக்கோயில் - தினமலர் கோயில்கள்.
2. 1 2 3
3. ↑  "நக்கீரன்". 2010-03-09 அன்று மூலம் பரணிடப்பட்டது. 2016-07-10 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2020-11-29 அன்று மூலம் பரணிடப்பட்டது. 2016-07-10 அன்று பார்க்கப்பட்டது.

வெளி இணைப்புகள்
---------------
**புதுவைப் பல்கலைக்கழகம்** இந்திய அரசின் மத்திய பல்கலைக்கழகங்களில் (central university) ஒன்றாகும். 1985ல் நிறுவப்பட்ட இப்பல்கலைக்கழகத்தின் கீழ் 59 கல்லூரிகள் இணைக்கப்பட்டுள்ளன. இதன் கிளை வளாகங்கள் புதுவை, காரைக்கால், அந்தமான் நிக்கோபார் தீவுகள் மற்றும் இலட்சத்தீவுகளில் உள்ளது. இப்பல்கலைக்கழகம் PU என்று பரவலாக அழைக்க படுகிறது. 
இது 13 இயற்புலன்களை (schools) உடையது. இந்தியக் குடியரசுத் துணைத் தலைவர் இப்பல்கலைக்கழகத்தின் வேந்தராகவும், பேரா.குருமித் சிங் துணைவேந்தராகவும் இருக்கிறார்கள்.

### ஐந்தாண்டு **– ஒருங்கிணைந்த முதுநிலை படிப்புகள்**

புதுவை பல்கலை கழகத்தில் வரலாறு, சமூகவியல், அரசியல் அறிவியல், இயற்பியல், வேதியல், புவியியல், கணிதம், புள்ளியியல், கணிப்பொறி அறிவியல் மற்றும் சமூகம்-பொருளாதார நிர்வாகம்-சட்டம், ஆகிய பாட பிரிவுகளில் ஐந்தாண்டு – ஒருங்கிணைந்த முதுநிலை படிப்புகள் வழங்க படுகின்றன.

புதுவைப் பல்கலைக்கழகப் பண்
--------------------------

புதுவைப் பல்கலைக்கழகப் பண், இப்பல்கலைக்கழகத்தின் துணைவேந்தரான பேரா. ஜலீஸ் அக்மெத் காண் தரீனால் ஆங்கிலத்தில் எழுதப்பட்டு, திரு.பழனி பாரதி, பேரா. பாலசுப்பிரமணியன் மற்றும் பேரா. குணசேகரன் என்பவர்களால் தமிழ் வடிவம் கொடுக்கப்பட்டது. இதன் இசையமைப்பாளர் திரு. ஆர். பரத்வாஜ் ஆவார். மின்னணு தொடர்புத்துறை இயற்புலத்தால் (Center for Electronic Media) காணொளி வடிவில் வெளியிடப்பட்டது.

தமசோமா ஜோதிர்கமய  

தமசோமா ஜோதிர்கமய

ஒளிபரவ, ஒளிபரவ

புதுவை புதுவை புதுவையே போற்றுவோம்  

புதுவை பல்கலைக் கழகமே உனை  
 வாழ்த்துவோம்

வங்கக் கடலலை தாலாட்டும்  

ஞானச் சூரியன் உதிக்குமிடம்  

இது எங்கள் புதுநெறி காட்டும் உலகம்  

எந்நாளும் அறிவுத் தேடல் தொடரும்  

அறிவூற்றைப் பொழியும் ஆசிரியர் - அதில்  

தினமும் நனையும் மாணவர்கள்  

இதிலன்றோ புதுவைப் பல்கலைக் கழகம்

அறிவின் தாகம் தணியும் சோலை  

அகிலம் போற்றும் கல்விச் சாலை  

மனித வளமே என்றும் உயர  

புனித சேவை தொடருதே

பாரதித் தமிழால் நனைத்த இடம் - எங்கள்  

பாரதிதாசன் விளைந்த நிலம்  

அரவிந்தர் ஆசிகள் பெற்றதுடன்  

அகில உலகிற்கு ஒளிர்விடும் இனிய தளம்  

அறிவிச் சுடரொளி நெஞ்சில் எழ  

யாதும் ஊரே யாவரும் கேளிர்  

மாண்பினை உரைக்கும் மக்கள் அரங்கம்

ஆ அ ஆ அ ஆ........(2)  

இதிலன்றோ புதுவைப் பல்கலைக் கழகம்

அறிவின் தாகம் தணியும் சோலை  

அகிலம் போற்றும் கல்விச் சாலை  

மனித வளமே என்றும் உயர  

புனித சேவை தொடருதே

பல்கலைக் கழகம் என்றும் வளர்ந்திட  

நாமும் வழிபடுவோம் - கல்விச்  

சேவைகள் யாவும் காலமும்  

தொடர்ந்திட நாளும் வேண்டுவோம்

புதுவையே புதுமையே போற்றிடும் பல்கலைக் கழகமே  

என்றும் வாழ்கவே ! வாழ்கவே ! வாழ்கவே ! வாழ்கவே !

புதுவை புதுவை புதுவையே போற்றுவோம்  

புதுவை பல்கலைக் கழகமே உனை வாழ்த்துவோம் (2)

மேற்கோள்கள்
-----------

1. ↑  "அறிவிப்பு: புதுவைப் பல்கலைக்கழகம் 2020-2021 ஆம் கல்வி ஆண்டிற்கானச் சேர்க்கை – கரும்பலகை". *karumpalagai.in*. 2020-07-16 அன்று பார்க்கப்பட்டது.
2. ↑  "அறிவிப்பு: புதுவைப் பல்கலைக்கழகம் 2020-2021 ஆம் கல்வி ஆண்டிற்கானச் சேர்க்கை – கரும்பலகை". *karumpalagai.in*. 2020-07-16 அன்று பார்க்கப்பட்டது.
3. ↑  "அறிவிப்பு: புதுவைப் பல்கலைக்கழகம் 2020-2021 ஆம் கல்வி ஆண்டிற்கானச் சேர்க்கை – கரும்பலகை". *karumpalagai.in*. 2020-07-16 அன்று பார்க்கப்பட்டது.
4. ↑  புதுவைப் பல்கலைக்கழகப் பண்: பாடல் வரிகள் மற்றும் காணொளி வடிவில் பரணிடப்பட்டது 2015-05-18 at the வந்தவழி இயந்திரம்
5. ↑  "தமசோமா ஜோதிர்கமய" என்றால் "இருளிலிருந்து ஒளியை நோக்கி" என்று பொருள்
| காடிகளும் காரங்களும் |
| --- |
| அசெட்டிக் அமிலம் நீரில் கரைக்கப்படும் போது அசிட்டேட்டையும் ஐதரோனியம் அயனையும் கொடுத்தல் |
| 
* காடித்தன்மை எண்
* காரம்-காடி பிரித்தெடுத்தல்
* கார-காடித் தாக்கம்
* கார-காடி அளவீடு
* பிரிகை மாறிலி
* அமிலத்தனமை சார்பு
* நடுநிலையாக்கும் கரைசல்கள்
* pH
* நேர்மின்னி நாட்டம்
* இரசாயன ஈரியல்பு
* நீரின் தன்னயனாக்கல்
* காடியின் தாக்குதிறன்

 |
| 
காடியின் வகைகள் |
| 
* புரோன்சுதெடு
* இலூயிசு
* கனியுப்பு
* சேதன
* வன்னமிலங்கள்
* மீயமிலங்கள்
* மென்னமிலங்கள்

 |
| 
கார வகைகள் |
| 
* புரோன்சுதெடு
* இலூயிசு
* சேதன
* வன் காரம்
* மீக்காரம்
* கருவிரும்பாக்காரம்
* மென்காரம்

 |
| * பா
* உ
* தொ
 |

இரசாயனவியலில் ஒரு மூலக்கூறு அமிலமாகவும் காரமாகவும் செயற்படக்கூடிய இயல்பே **ஈரியல்பு** (*Amphoterism*) எனப்படுகின்றது. பல உலோகங்கள் ஈரியல்புள்ள ஒக்சைட்டுகளை உருவாக்குகின்றன. நாகம், வெள்ளீயம், ஈயம், அலுமினியம், பெரிலியம் ஆகிய உலோகங்களின் ஒக்சைட்டுகள் ஈரியல்புள்ள பதார்த்தங்களுக்கு உதாரணங்களாகும். இவ்வீரியல்பு ஒக்சைட்டின் ஒக்சியேற்றும் நிலையில் தங்கியுள்ளது. 
ஈரியல்புப் பதார்த்தங்களில் ஒக்சைட்டுகள் மாத்திரமல்லாமல் H+ அயன்களை ஏற்றுக்கொள்ளக்கூடிய மற்றும் வழங்கக்கூடிய பல மூலக்கூறுகளும் அடங்குகின்றன. இவற்றிற்கு புரதங்களும் அமினோவமிலங்களும் சிறந்த உதாரணங்களாகும். இவற்றிலுள்ள காபொக்சைல் செயற்பாட்டுக் குழு H+ அயனை வழங்கும், அமைன் குழு H+ அயனை ஏற்றுக்கொள்ளும். நீர் மற்றும் அமோனியா போன்ற தானாக அயனாக்கமடையும் முனைவாக்கமுடைய மூலக்கூறுகளும் ஈரியல்பைக் காட்டுகின்றன.

ஈரியல்புள்ள ஒக்சைட்டுகளும், ஐதரொக்சைட்டுகளும்
---------------------------------------------

அமிலம், காரம் இரண்டுடனும் நாக ஒக்சைட்டு (ZnO) தாக்கமடையக்கூடியது:

* அமிலத்தில்: ZnO + 2H+ → Zn2+ + H2O
* காரத்தில்: ZnO + H2O + 2 OH- → [Zn(OH)4]2-

அலுமினியம் ஐதரொக்சைட்டும் ஈரியல்புள்ளதாகும் (சுருக்கப்பட்ட தாக்கம்)

* காரமாக ஒரு அமிலத்தை நடுநிலையாக்கல்: Al(OH)3 + 3 HCl → AlCl3 + 3 H2O
* அமிலமாக ஒரு காரத்தை நடுநிலையாக்கல்: Al(OH)3 + NaOH → Na[Al(OH)4]

வேறு சில ஈரியல்புச் சேர்மங்கள்:

* பெரிலியம் ஐதரொக்சைட்டு
	+ அமிலத்துடன் தாக்கம்: Be(OH)2 + 2 HCl → BeCl2 + 2 H2O
	+ காரத்துடன் தாக்கம்: Be(OH)2 + 2 NaOH → Na2[Be(OH)4]
* அலுமினியம் ஒக்சைட்டு
	+ அமிலத்துடன் தாக்கம்: Al2O3 + 3 H2O + 6 H3O+(aq) → 2 [Al(H2O)6]3+(aq)
	+ காரத்துடன் தாக்கம்: Al2O3 + 3 H2O + 2 OH-(aq) → 2 [Al(OH)4]-(aq)
* ஈய(II)ஒக்சைட்டு
	+ அமிலத்துடன் தாக்கம்: PbO + 2 HCl → PbCl2 + H2O
	+ காரத்துடன் தாக்கம்: PbO + 2 NaOH + H2O → Na2[Pb(OH)4]

ஈரியல்புள்ள மூலக்கூறுகள்
------------------------

புரொன்ஸ்டட்-லௌரி கொள்கையின் படி அமிலங்கள் நேர்மின்னி வழங்குனராகவும், காரங்கள் நேர்மின்னியை ஏற்றுக்கொள்பனவாகவும் தொழிற்படுகின்றன. ஆனால் அமிலத்தன்மைக்கும், காரத்தன்மைக்கும் இடைப்பட்ட ஈரியல்புள்ள பதார்த்தங்கள் நேர்மின்னியை (அல்லது ஐதரசன் அயன்) சில சந்தர்ப்பத்தில் வழங்குகின்றன; சில சந்தர்ப்பத்தில் ஏற்றுக்கொள்கின்றன. நீர், அமோனியா, அமினோ அமிலங்கள், HCO3- மற்றும் HSO4- அயன்கள் ஈரியல்பைக் காட்டும் மூலக்கூறுகளாகும்.

ஐதரசன் காபனேற்று (அல்லது இருகாபனேற்று) அயன் காரமாக செயற்படலாம்:

HCO3- + H3O+ → H2CO3 + H2O
அது அமிலமாகவும் செயற்படலாம்:

HCO3- + OH- → CO32- + H2O
ஐதரசன் குளோரைட்டு போன்ற அமிலங்களுடன் தாக்கமடையும் போது நீர் காரமாகச் செயற்படும் இயல்புடையது:

H2O + HCl → H3O+ + Cl-,
அமோனியா போன்ற மென்காரத்தோடு தாக்கமடையும் போது நீர் அமிலமாகச் செயற்படுகின்றது:

H2O + NH3 → NH4+ + OH-
***காத்தவராயன்*** இயக்குநர் சலங்கை துரை இயக்கத்தில் 2008 ஆவது ஆண்டில் வெளியான ஒரு தமிழ்த் திரைப்படமாகும். ஸ்ரீகாந்த் தேவா இசையமைப்பில் உருவான இத்திரைப்படத்தில் கரண், விதிசா, வடிவேலு ஆகியோர் முதன்மை கதாபாத்திரத்தில் நடித்திருந்தனர்.

கதைச் சுருக்கம்
---------------

ஒகேனக்கல் பகுதியில் சாராயம் காய்ச்சி விற்பனை செய்து வரும் கரன், அத்தொழிலை விட்டுவிட்டு பல போதை மருந்து கும்பலை காவல்துறையிடம் எப்படி பிடித்து கொடுக்கிறார் என்பதே இப்படத்தின் கதையாகும்.

நடிகர்கள்
---------

* கரண் - காத்தவராயன்
* விதிசா - மாலதி
* வடிவேலு - 'கந்துவட்டி' கருப்பு
* இராதா

வெளியீடு
--------

2008 ஆவது ஆண்டில் வெளியான இத்திரைப்படம் எதிர்பார்த்த அளவிற்கு வெற்றியைப் பெறவில்லை. வட்டிக்குப் பணம் கொடுத்துவிட்டு அவர்களிடம் இருந்து பணத்தைத் திரும்ப வாங்கமுடியாமல் அனைவரிடமும் ஏமாறுகிறார். இத்திரைப்படத்தின் இசையைப் பற்றி சொல்வதற்கு ஒன்றுமில்லை என சிபி விமர்சனம் செய்தது."

பாடல்கள்
--------

இத்திரைப்படத்திற்கு ஸ்ரீகாந்த் தேவா இசையமைத்துள்ளார்.

| எண் | பாடல் | பாடியவர்கள் |
| --- | --- | --- |
| 1 | 'ஆசையே அலை போலே' | ஸ்ரீகாந்த் தேவா, மாலதி லெட்சுமணன் |
| 2 | 'ஏ போங்குப்பா போங்குப்பா' | நவீன், சய்ந்தவி |
| 3 | 'ஒரு காலை ஒரு மாலை' | கல்யாணி மேனன் |
| 4 | 'ஒரு ஐக்கூ பார்வை' | திப்பு, சுசித்ரா |
| 5 | 'காத்தவராயன் சாமி' | கரண், ராஜாமணியம்மாள் |
| 6 | 'காத்தவராயா என்ன கடத்திட்டு' | அனுராதா ஸ்ரீராம் |

விருதுகள்
---------

இத்திரைப்படத்தில் தனது சிறப்பான நகைச்சுவை நடிப்பை வெளிப்படுத்திய நடிகர் வடிவேலு சிறந்த நகைச்சுவை நடிகருக்கான தமிழக அரசின் விருதை வென்றார். இது இவர் வென்றுள்ள ஐந்தாவது தமிழக அரசின் விருதாகும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-11-27 அன்று மூலம் பரணிடப்பட்டது. 2014-09-02 அன்று பார்க்கப்பட்டது. Unknown parameter `|=` ignored (உதவி)
2. ↑  "காப்பகப்படுத்தப்பட்ட நகல்". 2007-10-12 அன்று மூலம் பரணிடப்பட்டது. 2014-09-02 அன்று பார்க்கப்பட்டது.
3. ↑  Tamil mp3songs lyrics.com
4. ↑  Tamil Mp3 Song Lyrics
5. ↑  Tamil Song Lyrics
6. ↑  "Tamil Mp3 Lyrics". 2013-04-06 அன்று மூலம் பரணிடப்பட்டது. 2014-09-06 அன்று பார்க்கப்பட்டது.
7. ↑  Tamil Mp3 Song Lyrics.Com
8. ↑  Tamil Mp3 Songs
**பயனர் வழிகாட்டி** அல்லது **பயனர் கையேடு** (User Guide) என்பது ஒரு பொருளைப் பயன்படுத்த உதவும் குறிப்புகள் கொண்ட ஒரு தொழில்நுட்பத் தொடர்பு ஆவணம் ஆகும். பொதுவாக இவை தொழிற்நுட்ப எழுத்தாளர்களால் எழுதப்படும், ஆனால் சிறு நிறுவனங்களில், நிரலாளர், தயாரிப்பு அல்லது திட்ட மேலாளர்களால் எழுதப்படும். இவை பெரும்பாலும் மின்னணு சாதனங்கள், கணினி வன்பொருள் மற்றும் மென்பொருள் போன்றவற்றிற்காக எழுதப்படுகிறது. இந்தக் கையேடுகள் எழுத்துவடிவமுடன் விளக்கப்படங்களும் கொண்டிருக்கும். தொழிற்நுட்ப குறியீடுகள் தவிர்க்கப்பட்டு பயனர்களின் வசதிக்கேற்ப மொழியும், நடையும் அமைந்திருக்கும்.

பயனர் வழிகாட்டியின் உள்ளடக்கம்
------------------------------

பயனர் வழிகாட்டியில் பெரும்பாலும் இருப்பவைகள்:

* அட்டைப் பக்கம்
* தலைப்புப் பக்கம் மற்றும் பதிப்புரிமைப் பக்கம்
* வழிகாட்டியை எப்படி பயன்படுத்துவதென்று சில விளக்க இடைமுகங்கள்
* உள்ளடக்கப் பக்கம்
* முக்கிய செயல்படுகளை விளக்கும் குறிப்புகள்
* பிழைகளுக்கும், பிரச்சனைக்கும் தீர்வாக பழுது குறிப்புகள்
* அ.கே.கே (அடிக்கடி கேட்கப்படும் கேள்விகள்)
* மேலும் விபரங்கள் மற்றும் தொடர்புக்கான தகவல்கள்
* திரிசொல் விளக்கத் தொகுதி, பெரிய ஆவணஙளுக்கு ஒரு சுட்டி (நூல்)

கணினி மென்பொருள் கையேடுகளும் வழிகாட்டிகளும்
-------------------------------------------

முக்கிய பயன்பாட்டு மென்பொருள்களுக்கெல்லாம் மேற்கண்ட பட்டியலைப் போன்ற தகவல்கள் கொண்ட புத்தக வடிவ ஆவணமாக இருக்கும். *கூகிள் எர்த்தின்* பயனர் வழிகாட்டி ஒரு சிறந்த ஆங்கில உதாரணம் 
சில வணிக மென்பொருட்களில், ஒரு குறிப்பிட்ட குழிவினர் மட்டும் பயன்படுத்து வகையில் பிரத்யேக கையேடுகளும் தயாரிக்கப்படும். உதாரணம்: *ஆட்டோடெஸ்க் டாபோபேஸ் 2010 உதவி*

மேற்கோள்கள்
-----------

1. ↑  guides.html "Online Technical Writing: User Guides" Check `|url=` value (உதவி). hcexres@io.com. 13 August 2009 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Google Earth User Guide". Google. 4 June 2009. 13 August 2009 அன்று பார்க்கப்பட்டது.
3. ↑  "Autodesk Topobase 2010 Help". Autodesk. 13 August 2009 அன்று பார்க்கப்பட்டது.

இவற்றையும் பார்க்க
------------------

* வெளியீட்டுக் குறிப்புகள்
**காத்தவராயன் கதைப்பாடல்** நா. வானமாமலை அவர்களால் தொகுத்து, ஆய்வு செய்து எழுதப்பெற்ற நூலாகும்.  இந்த நூலில் வானமாமலை தன்னுடைய ஆய்வு குறித்த கட்டுரையையும், கதைப்பாடலையும் தொகுத்துள்ளார். 

நாட்டார் வழக்காற்றியல் குறித்து கதைப்பாடல்களில் அதிகம் பேசப்படுகின்றன. வண்ணார்கள் பற்றிய குறிப்புகள் இந்நூலில் இடம்பெற்றுள்ளதாகவும், அவை முக்கியமான வரலாற்று ஆவணமென்றும் தி இந்து தமிழ் நாளிதழில் பார்க்கத் தகாதவர்களாக்கப்பட்ட மனிதர்கள் என்ற கட்டுரையில் வெ. சந்திரமோகன் கூறுகிறார். 

இந்நூலை மதுரைப் பல்கலைக்கழகம் வெளியிட்டுள்ளது. இந்நூலில் காத்தவராயன் என்பவரின் வரலாற்றை பதிவு செய்யும் நாட்டார் கதைப்பாடல் இடம்பெற்றுள்ளது.

உள்ளடக்கங்கள்
-------------

* காத்தவராயன் கதைப்பாடல்
* நன்றியுரை
* கதைப்பாடல்
* குறிப்புகள்

காத்தவராயன் கதைப்பாடல் - இப்பகுதியில் காத்தவராயன் கதைப்பாடல் குறித்து தன்னுடைய ஆய்வினையும், கருத்தையும் வெளிப்படுத்துகிறார். 

நன்றியுரை - மதுரைத் திட்டத்திற்கு நன்றி தெரிவித்தல்.

கதைப்பாடல் - கதைபாடலின் தொகுப்பு

குறிப்புகள்- கதைபாடலின் சொற்கள் சிலவற்றுக்கான பொருள், பிற பாடலுடன் ஒப்புமை, விளக்கம் ஆகியவை நிறைந்தது.

ஆதாரங்கள்
---------

1. 1 2  [ பேராசிரியர் நா. வானமாமலையின் கட்டபொம்மன் கதைப்பாடல் பதிப்பு
ஆ. சிவசுப்பிரமணியன்]
2. ↑   பார்க்கத் தகாதவர்களாக்கப்பட்ட மனிதர்கள்
 பிப்ரவரி 21, 2015

வெளி இணைப்புகள்
---------------

* காத்தவராயன் கதைப்பாடல் - ந வானமாமலை
* நூலகம் தளத்தில் இலவச தரவிரக்கம்
[*தொடர்பிழந்த இணைப்பு*]
|  |
| --- |
| **புதுச்சேரி**

இக்கட்டுரை
**புதுவை அரசு மற்றும் புதுவை அரசியல்** என்ற தொடர் கட்டுரைகளில் ஒன்றாகும்

 |
| 
**புதுவை அரசு**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **இந்திய அரசியலமைப்பு**அடிப்படை உரிமைகள்

---

|  |
| --- |
| **செயலாட்சி** |
| **துணை நிலைஆளுநர்** | **புதுவை முதல்வர்**அமைச்சரவை |

---

|  |
| --- |
| **புதுவை சட்டமன்றம்**  |
| பேரவைத் தலைவர்  |
| எதிர்கட்சித் தலைவர்  |

---

|  |
| --- |
| **நகராட்சி மன்றம்**  |
| நகராட்சி மன்றத் தலைவர்  |

---

**நீதிமுறைமை****சென்னை உயர் நீதிமன்றம்****சார் நிலை நீதிமன்றங்கள்****மதுரைக் கிளை உயர் நீதிமன்றம்****புதுவை நீதிமன்றங்கள்**தலைமை நீதிபதிஅரசு தலைமை வழக்குரைஞர் |


**புதுவைத் தேர்தல்கள்**

|  |  |
| --- | --- |
| சட்டப்பேரவை மற்றும் மக்களவைத் தேர்தல்கள்
**புதுவைத் தலைமைத் தேர்தல் அலுவலர்** | உள்ளாட்சித் தேர்தல்கள்
**புதுவை ஆட்சிப் பகுதி தேர்தல் ஆணையம்**தேர்தல் ஆணையர் |


**புதுவை அரசியல்**

|  |
| --- |
| **தேசியக் கட்சிகள்****புதுவைக் கட்சிகள்**

---

**புதுவைக் கூட்டணி**இடது முன்னணிதேசிய ஜனநாயகக் கூட்டணிஐக்கிய முற்போக்குக் கூட்டணி |


**உள்ளாட்சிகள்**

|  |
| --- |
| **உள்ளாட்சி மன்றங்கள்****நகராட்சிகள்**

---

**புதுச்சேரி நகராட்சி**  
**உழவர்கரை நகராட்சி**
**காரைக்கால் நகராட்சி**
**ஏனாம் நகராட்சி**
**மாஹே நகராட்சி** |

 |
| * பார்
* உரை
* தொகு
 |

  

**புதுவை சட்டப் பேரவைத் தலைவர்**

இந்தியாவில் இருக்கும் ஒவ்வொரு மாநில மற்றும் ஆட்சிப்பகுதி அரசின் சட்டமன்றத்திற்கும் இந்தியத் தேர்தல் ஆணையத்தால் நடத்தப்பட்ட சட்டமன்றத் தேர்தலில் தேர்வு செய்யப்பட்ட உறுப்பினர்களில் இருந்து சட்டப்பேரவைத் தலைவர் ஒருவர் தேர்வு செய்யப்படுகிறார். இவர் சட்டமன்றக் கூட்டத்திற்குத் தலைமைப் பொறுப்பை ஏற்றிருப்பதுடன் கூட்டங்களின் போது உறுப்பினர்களின் கருத்துக்களை பதிவேடுகளில் சேர்க்கவும் தேவையற்ற கருத்துக்களை நீக்கவும் அதிகாரம் பெற்றவராக இருக்கிறார். இதுபோல் உறுப்பினர்கள் மீது கொண்டு வரப்படும் முறையீடுகளின் அடிப்படையில் உறுப்பினர்களை தற்காலிகமாகவோ கூட்டத் தொடர் முழுமைக்குமோ கலந்து கொள்ளத் தடைவிதிக்கும் அதிகாரமுடையவராகவும் இருக்கிறார். 

மேலும் அரசியல் கட்சி சார்பாகப் போட்டியிட்டு வெற்றிபெற்று சட்டப்பேரவை உறுப்பினராக இருந்த போதிலும் சட்டமன்றத்திலும், வெளியிடங்களிலும் பதவிக்காலம் முடியும் வரை கட்சி சார்பற்றவராகவே நடந்து கொள்ளவேண்டும் என்கிற விதிமுறையையும் இவர் கடைப்பிடிக்க வேண்டியவராயிருக்கின்றார்.
**அந்தோனைட்டு** *(Anthonyite)* என்பது Cu(OH,Cl)2•3(H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் நீரிய இரண்டாம்நிலை தாமிர ஆலைடு கனிமம் என்று வகைப்படுத்தப்படுகிறது. 

1963 ஆம் ஆண்டு அமெரிக்காவின் மிச்சிகனில் உள்ள அவுட்டன் மாகணத்தின் காலுமெட் கிராமத்தில் இருக்கும் நூற்றாண்டு சுரங்கத்தில் கண்டுபிடிக்கப்பட்டது. அரிசோனா பல்கலைக்கழகத்தின் கனிமவியலாளர் யான் டபிள்யூ அந்தோனி (1920–1992) கண்டுபிடித்த காரணத்தால் கனிமத்திற்கு அந்தோனைட்டு என்ற பெயர் சூட்டப்பட்டது. 

குளோரைடு நிறைந்த நிலத்தடி நீரைச் சேர்ப்பதன் மூலம் அல்லது பாறையிடை திரவங்கள் சுழற்சியின் வழியாக பாசால்ட் எனப்படும் அக்னிப்பாறைகளின் பிளவுகளில் தாயக தாமிரத்திற்கு மாற்றாக அந்தோனைட்டு தோன்றுகிறது. இதேபோன்ற செஞ்சாய்சதுர கனிமமான காலுமெட்டைட்டும் இச்செயல்முறையிலேயே தோன்றுகிறது.

டிரிமோலைட்டு, குவார்ட்சு, மோனசைட்டு தாயக தாமிரம், கியுப்ரைட்டு, பாராடாகாமைட்டு உள்ளிட்ட கனிமங்களுடன் சேர்ந்தே அந்தோனைட்டும் சுரங்கத்தில் கிடைக்கிறது. அரிசோனாவிலுள்ள கோச்சைசு மாகாணம் பிசுபீயிலுள்ள கோல் சுரங்கத்திலும், மெக்சிகோவின் வில்லா எர்மோசா சுரங்கத்திலும் இக்கனிமம் கிடைக்கிறது. 

செருமனியிலுள்ள எச்சேவிலும் கீரிசு நாட்டின் லௌரியம் சுரங்கத்திலும் ஒரு கசடு கனிமமாக அந்தோனைட்டு கிடைக்கிறது .

மேற்கோள்கள்
-----------

1. 1 2  Mindat.org
2. 1 2  Handbook of Mineralogy
3. ↑  Webmineral data
அந்த் அருங்காட்சியகம்
 அருங்காட்சியகத்தின் வழியை காட்டும் ஒரு விளம்பரம் 
**அந்த் அருங்காட்சியகம்** *(Hund Museum)* என்பது பாக்கித்தானின் வடமேற்கு எல்லைப்புற மாகாணமன கைபர் பக்துன்வா மாகாணத்தின், சுவாபி மாவட்டத்தின் அட்டாக் அருகே சிந்து ஆற்றின் நதிக்கரையில் அமைந்துள்ளது.

அகழ்வாராய்ச்சி மற்றும் நிறுவுதல்
--------------------------------

அந்த் தொல்பொருள் மற்றும் சுற்றுலா தளத்தின் திட்டம் 1994 இல் அங்கீகரிக்கப்பட்டது. சூன் 1996இல் அகழ்வாராய்ச்சி தொடங்குகியது. அகழ்வாராய்ச்சியின் போது இந்தோ-கிரேக்க மொழியின் அழகான வீடுகள், நாணயங்கள், நகைகள் மற்றும் பிற வீட்டுப் பொருட்கள் மற்றும் குசானாவின் வீடுகள் கிடித்தன. மேலும், காபூல் சாகி மற்றும் இசுலாமிய காலங்களின் கட்டிடங்கள் காணப்பட்டன. அகழ்வாராய்ச்சி செய்யப்பட்டதில் வீடுகள், கட்டிடங்கள் மற்றும் பிறவற்றில் பண்டைய காலத்தின் மக்கள் எப்படி வாழ்ந்துள்ளார்கள் என்ற வியக்கத்தக்க பொறியியலை காட்டியது. அழகான அறைகள் மற்றும் அரங்குகள், தூண்களின் வரிசைகள், படிகள், தளங்களின் நிலைகள் மற்றும் அடுப்புகள் போன்றவையும் இருந்தன. அவர்கள் வாழ்ந்த இடங்களில் அழகிய நுழைவாயில்கள் மற்றும் திட்டமிடப்பட்ட வீதிகள் இருந்தன. அந்த் அருங்காட்சியகத்தை நிறுவுவதற்காக 33 கனல் நிலம் 2002 இல் கையகப்படுத்தப்பட்டது. 

இந்த அருங்காட்சியகத்தை தொல்பொருள் ஆராய்ச்சியாளர் மறைந்த முனைவர் அகமது அசன் தானியும், பின்னர் மாகாண கலாச்சார செயலாளர் அர்சத் சாமி கான் ஆகியோர் திறந்து வைத்தனர். 

 அந்த் அருங்காட்சியகம் செல்லும் வழி, சுவாபி-ஜஹாங்கிரா சாலையில் உள்ள ஒரு அறிவிப்புப் பலகை 
சிந்து நதியின் வலது கரையில் அமைந்துள்ள சுவாபி மாவட்டத்தின் மிகப் பழமையான நகரம் அந்த் ஆகும். இது மிகவும் பணக்கார வரலாற்றைக் கொண்டுள்ளது. காபூல் சாகி காலத்தின் முஸ்லிம் காலத்தை கடந்த பின்னர் காந்தாரா நாகரிகம் போன்ற பல்வேறு மக்களுடன் வெவ்வேறு காலங்களில் கடந்து செல்கிறது. கிமு 327 இல் பேரரசர் அலெக்சாந்தர் இந்திய சமவெளிகளில் நுழைவதற்கு முன் இந்த கிராமத்தில் ஒரு இரவு கழித்தார். மற்றொரு பிரபல சீன புத்த துறவி சுவான்சாங் கி.பி 644 இல் இந்த பகுதி வழியாக சென்றுள்ளர். பெசாவர் மற்றும் சர்சதாவுக்குப் பிறகு, இது காபூல் சாகி கால வம்சத்தின் மூன்றாவது தலைநகராகும். 

அந்த் குறித்து தனது ஆய்வறிக்கை செய்தவரான முனைவர் அப்துர் ஏ. ஆர். ரகுமான் (பெசாவர் பல்கலைக்கழகத்தின் தொல்பொருளியல் துறை முன்னாள் தலைவர் ),  காபூலில் இருந்து பஞ்சாப் மற்றும் சுவத் வரை பரவிய மாநிலத்தின் சர்சதா (அப்பொழுது புஷ்கலாவதி) மற்றும் பெசாவர் (முந்தைய புருஷபுரம்) ஆகியவற்றுக்குப் பிறகு அந்த் மூன்றாவது தலைநகராக இருந்துள்ளது என்கிறார்.

குறிப்புகள்
-----------

1. ↑  "BUDDHIST MONKS DELEGATION VISITS HUND MUSEUM IN SWABI". www.radio.gov.pk. 2017-11-09 அன்று மூலம் பரணிடப்பட்டது. 2020-08-07 அன்று பார்க்கப்பட்டது.
2. ↑  "Hund Museum library to be expanded". blog.travel-culture.com.
3. ↑  "New findings highlight glory of ancient Hund city". *www.dawn.com*. .
4. ↑  "Lost glory: In Hund, retracing the steps of history". tribune.com.pk.
5. ↑  "News and Views from Gandhāra". www.cgbs-gandhara.org. 2017-11-09 அன்று மூலம் பரணிடப்பட்டது. 2020-08-07 அன்று பார்க்கப்பட்டது.
6. ↑  "Hund Museum". www.thenews.com.pk. 2019-01-06 அன்று மூலம் பரணிடப்பட்டது. 2020-08-07 அன்று பார்க்கப்பட்டது.

வெளி இணைப்புகள்
---------------

* Directorate of Archaeology & Museums KP Pakistan
* facebook page
**புதூர் குடைவரை** என்பது தமிழ்நாட்டின், வேலூர் மாவட்டம், காட்பாடிக்கு அருகில் *"66 புத்தூர்"* என்ற சிற்றூரில் "அசரிர் மலை*" என்ற குன்றின் அடிவாரத்தில் உள்ள ஒரு குடைவரையாகும். இக்குடைவரையானது ஒரு சிறிய பாறை ஒன்றைக் குடைந்து அமைக்கப்பட்டுள்ளது. இதனைப் போன்ற அமைப்பானது தமிழகத்தில் வேறெங்கும் காண இயலாதது. குடைவரைக்கான பாறை ஒற்றைக் கற்கோவில் அமைப்பது போன்று மேலிருந்து கீழாகச் செதுக்கப் பெற்றுள்ளது. ஆனால், ஏனைய ஒற்றைக் கற்கோவில்களில் உள்ள கருவறைக்கு மேலான விமான அமைப்பின்றி மேற்பகுதி முழுதும் சமமாக்கப்பட்டு அதனுட்பகுதி பெரும் தொட்டியைக் குடைவது போன்றே சதுரமாகக் குடையப் பெற்றுள்ளது. கருவறையின் பக்கங்கள் சுவரைப் போல செதுக்கத் தொடங்கப் பெற்றுள்ளது. குடைவரையின் உள்ளே செல்வதற்காக அதன் முன்பகுதி ஏறத்தாழ இரண்டடி விட்டத்தில் குடையப்பட்டுள்ளது. கருவறையின் உள்ளே ஆண்,பெண் உருவங்கள் இரண்டு மணிமுடிகளுடன் செதுக்கப் பெற்றுள்ளன. பல்லவர் கோவில்களில் பெரிதும் உள்ள சிவன், உமையுடன் கந்தன் இணைந்துள்ள சோமாஸ்கந்த வடிவத்தின் தொடக்க வடிவாக இதனை ஊகிக்கலாம்.*

தற்காலத்தில் இக்குடைவரையின் உள்ளே ஒரு அம்மன் சிலை வைக்கப்பெற்று வழிபாடுகள் நடத்தப் பெறுகின்றன. கல்வெட்டுகள் ஏதும் காணப்பெறவில்லை.  பல்லவர், பாண்டியர் கலைப்பாணி போன்றில்லாமல் இது புதிய வடிவில் இருப்பதாலும், பல்லவர் மற்றும் சோழர்களின் சிற்றரசாக இருந்த பாண மன்னர்களின் ஆட்சிக்குட்பட்ட பகுதியில் பாணர்களின் தலைநகராக விளங்கிய திருவல்லம்’ மற்றும் அரிஞ்சய சோழன் பள்ளிப்படையுள்ள மேல்பாடிக்கும் அருகில் இருப்பதாலும் இது பாணர்களின் முயற்சியாக இருக்கலாம்.

உசாத்துணை
---------

* சு. இராசவேலு, அ. கி. சேஷாத்ரி - தமிழ்நாட்டுக் குடைவரைக் கோயில்கள் - பக்கம் 92,93
* ரா. பி. சேதுப்பிள்ளை - தமிழகம் ஊரும் பேரும் - பழனியப்பா பிரதர்ஸ் - பக்கம் -96
**விநாயகபுரம்** (*Vinayagapuram*) இலங்கையின் கிழக்கு மாகாணத்தில், அம்பாறை மாவட்டத்தில் திருக்கோவில் பிரதேச செயலக பிரிவில் அடங்கியுள்ள கிராமம் ஆகும். ஆரம்ப காலப்பகுதியில் கரையோரக் காணிகளாயிருந்த நிலங்கள் யாவும் அரசினால் தென்னந்தோட்டங்களாக்கப்பட்டு 1959 இல் நிலமற்றவர்களுக்கு பகிர்ந்தளிக்கப்பட்டது. 1962 இல் குடியேற்ற கிராமமாக இருந்த இக்கிராமத்திற்கு விநாயகபுரம் எனப் பெயர் சூட்டப்பட்டது.

இக்கிராமத்தில் 1990 இல் உள்நாட்டு போரினால் பாதிக்கப்பட்ட மீனோடைக்கட்டு, திராய்க்கேணி, அட்டப்பள்ளம், துறைநீலாவணை, கஞ்சிகுடிச்சாறு, களுதாவளை போன்ற பல்வேறு பகுதிகளைச் சேர்ந்த மக்கள் குடியேறி வாழ்கின்றனர்.

கோயில்கள்
---------

இக்கிராமத்தில் 99.99% ஆன மக்கள் சைவ சமயத்தை பின்பற்றுகின்றனர். இங்கு பல இந்து ஆலயங்கள் உள்ளன.

* விநாயகபுரம் சிவன் கோயில்
* விநாயகபுரம் சித்தி விநாயகர் கோயில்
* விநாயகபுரம் காளி கோயில்
* விநாயகபுரம் முத்துமாரியம்மன் கோயில்
* பாலக்குடா பாலவிநாயகர் கோயில்
* மங்கைமாரியம்மன் கோயில்

பாடசாலைகள்
----------

* விநாயகபுரம் மகா வித்தியாலயம், திருக்கோவில்
* திகோ/கோரைக்களப்பு சக்தி வித்தியாலயம்
* திகோ/பரமேஸ்வரா வித்தியாலயம்
* விநாயகபுரம் பாலக்குடா பாலவிநாயகர் வித்தியாலயம்

மேலும் வாசிக்க
--------------

* கஞ்சிகுடிச்சாறு
* திருக்கோவில்
* திருக்கோவில் செப்பேடு

மேற்கோள்கள்
-----------

1. ↑  Ward Map of Thirukkovil Pradeshiya Sabha - Ampara District